ประจำเดือนไม่มาเข้าเดือนที่สามแล้วค่ะ ตรวจก็ไม่ท้อง ไม่มีอาการใดๆเลย มีแค่ตรงส่วนพุงที่รู้สึกว่ามันใหญ่หรือเป็นเพราะน้ำหนักตัวเพิ่มอันนี้ไม่มั่นใจค่ะ เรามีโอกาสเสี่ยงที่จะเป็นซีสหรือเนื้องอกอะไรมั้ย แล้วสาเหตุที่ประจำเดือนไม่มามันเกิดจากอะไรได้บ้างคะ (ปล่อยมีน้องมาเกือบๆครึ่งปีแล้วค่ะแต่ไม่ติดสักที)
สวัสดีค่ะ อาการท้องโตหรืออืดมากขึ้น อาจมีสาเหตุอื่นๆนอกเหนือจากการตั้งครรภ์เช่นท้องอืดจากมีลมหรือน้ำในช่องท้อง มีก้อนในมดลูกหรือรังไข่ ลำไส้อุดตันโดยหากรู้สึกว่าท้องโตมากขึ้นเรื่อยๆ ควรพบแพทย์เพื่อตรวจร่างกายบริเวณหน้าท้อง คลำดูว่ามีก้อนที่น่าสงสัยจริงหรือไม่ ซึ่งสามารถทำการอัลตราซาวน์หน้าท้องเพื่อช่วยหาสาเหตุต่อไป่ส่วนเรื่องประจำเดือนที่ไมมานั้น ก็ควรไปหาสาเหตุกับแพทย์เช่นกัน แต่โดยปกติ ถ้าผ่านมา 3 เดือนแล้ว น่าจะตรวจเจอการตั้งครรภ์ถ้ามีค่ะ สาเหตุอื่นๆที่ทำให้ประจำเดือนไม่มาเช่นพังผืดมดลูก ถุงน้ำหลายใบในรังไข่ ไข่ไม่ตก โรคไทรอยด์ หรือน้ำหนักตัวที่ผิดปกติ แนะนำไปหาสาเหตุกับแพทย์อีกครั้งนะคะ